
ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 63 

Οργάνωση και λειτουργία της Διεύθυνσης Ασφάλειας 
Ολυμπιακών Αγώνων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του άρθρου 5 παρ. 1 του Ν.2833/2000 
"Θέματα προετοιμασίας των Ολυμπιακών Αγώνων 2004 
και άλλες διατάξεις" (Α'-150). 

2. Τις διατάξεις του άρθρου 11 παρ. 1 εδάφ. α', στ'καιθ' 
του Ν. 1481/1984 "Οργανισμός Υπουργείου Δημόσιας Τά¬ 
ξης" (Α'-152), όπως αντικαταστάθηκε με άρθρο 1 παρ. 1 
του Ν.1590/1986 (Α'- 49). 

3. Τις διατάξεις του άρθρου 28 παρ. 1 του Ν.2800/2000 
"Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις" (Α'- 41). 

4. Τις διατάξεις του άρθρου 29Ατου Ν.1558/1985 "Κυ¬ 
βέρνηση και Κυβερνητικά Όργανα" (Α'- 137), το οποίο 
προστέθηκε με το άρθρο 27 του Ν.2081/1992 (Α'-154) και 
αντικαταστάθηκε με το άρθρο 1 του Ν.2469/1997 (Α'-38). 

5. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη σε βάρος του κρατικού 
προϋπολογισμού ύψους 300.000.000 δρχ. περίπου για το 
τρέχον οικονομικό έτος, η οποία θ’ αντιμετωπισθείαπότις 
πιστώσεις που έχουν εγγράφει στον Προϋπολογισμό του 
Υπουργείου Δημόσιας Τάξης (Ειδ. Φ. 43 -110 "ΕΛΛΗΝΙΚΗ 
ΑΣΤΥΝΟΜΙΑ" ΚΑΕ 0721, 0517, 0535, 0723, 0873, 0845, 
1123, 1131, 1141, 1723, 1725, 1743, 1749 και 1693). Η εν 
λόγω δαπάνη για τα έτη 2002, 2003 και 2004 ανέρχεται 
στο ποσό των 450.000.000 δρχ., 550.000.000 δρχ. και 
255.000.000 δρχ. περίπου αντίστοιχα και θα αντιμετωπι- 
σθεί από τις πιστώσεις που θα εγγράφονται κατ’ έτος 
στον Προϋπολογισμό του Υπουργείου Δημόσιας Τάξης 
για το σκοπό αυτό. 

6. Την υπ’ αριθμ. 50/2001 γνωμοδότηση του Συμβουλί¬ 
ου της Επικράτειας, ύστερα από πρόταση των Υπουργών 
Εθνικής Οικονομίας και Οικονομικών, Πολιτισμού και Δη¬ 
μόσιας Τάξης, αποφασίζουμε: 

Άρθρο 1 
Αποστολή. 

1. Η Διεύθυνση Ασφάλειας Ολυμπιακών Αγώνων 


(Δ.Α.Ο.Α.) αποτελεί αυτοτελή κεντρική Υπηρεσία της Ελ¬ 
ληνικής Αστυνομίας, η οποία υπάγεται απευθείας στον 
Αρχηγό αυτής. 

2. Η Δ.Α.Ο.Α. έχει ως αποστολή τον επιτελικό σχεδίασμά 
των μέτρων ασφάλειας και τάξης που απαιτούνται κατά τη 
διάρκεια της προετοιμασίας και διεξαγωγής των Ολυ¬ 
μπιακών και Παραολυμπιακών αγώνων του 2004, καθώς 
και της Πολιτιστικής Ολυμπιάδας,τη μέριμνα για την επι¬ 
χειρησιακή εφαρμογή των σχεδίων ασφαλείας και ενερ¬ 
γειών γενικά, καθώς και το συντονισμό των Υπηρεσιών και 
λοιπών Φορέων που εμπλέκονται κατά οποιοδήποτε τρό¬ 
πο στη λήψη των παραπάνω μέτρων, με σκοπό την ασφα¬ 
λή και ομαλή τέλεση των αγώνων. 

Για την εκπλήρωση της αποστολής η Δ.Α.Ο.Α.: 
α. Συνεργάζεται με την Οργανωτική Επιτροπή Ολυμπια¬ 
κών Αγώνων Αθήνα 2004 (Ο.Ε.Ο.Α.) και τους λοιπούς εμπλε¬ 
κόμενους Φορείς, για την κατάρτιση των σχεδίων ασφάλει¬ 
ας στα πλαίσια των χρονοδιαγραμμάτων που έχουν συμ- 
φωνηθεί με τη Διεθνή Ολυμπιακή Επιτροπή (Δ.Ο.Ε.). 

β. Μεριμνά για την πρόσληψη του αναγκαίου για την επί¬ 
τευξη της αποστολής της επιστημονικού ή άλλου ειδικού 
προσωπικού. 

γ. Μεριμνά για την απόσπαση ή διάθεση σε αυτή του 
απαραίτητου προσωπικού από τις λοιπές εμπλεκόμενες 
Υπηρεσίες και Φορείς. 

δ. Φροντίζει για την εκπαίδευση όλου του προσωπικού 
που θα χρησιμοποιηθεί, κατά οποιοδήποτετρόπο, στη λή¬ 
ψη των ανωτέρω μέτρων, σε συνεργασία και με τους Φο¬ 
ρείς από τους οποίους προέρχεται το προσωπικό αυτό. 
Φροντίζει επίσης για την εκπαίδευση των εθελοντών 
ασφάλειας σε συνεργασία με τους συναρμόδιους φορείς. 

ε. Σχεδιάζει και πραγματοποιεί ασκήσεις ετοιμότητας 
και ελέγχους αξιοπιστίας, σε συνεργασία με τις καθ’ ύλην 
αρμόδιες Υπηρεσίες και Φορείς, για τη διαπίστωση της 
καταλληλότητας, πληρότητας και αποτελεσματικότητας 
των σχεδιασθέντων κατά περίπτωση μέτρων. 

στ. Αναλαμβάνει, κατά την περίοδο διεξαγωγής των 
Ολυμπιακών Αγώνων του 2004, το συντονισμό και επο- 
πτεία των Υπηρεσιών και Φορέων, που εμπλέκονται στην 
υλοποίηση των ανωτέρω σχεδίων. 

ζ. Διατυπώνει αιτήματα για παροχή συνδρομής στις Αρ¬ 
χές Ασφάλειας, καθώς και σε όλες τις Πολιτικές και Στρα¬ 
τιωτικές Αρχές, οι οποίες υποχρεούνται να τη συνδρά¬ 
μουν άμεσα και ουσιαστικά. 

η. Συγκροτεί μικτές επιτροπές από προσωπικό της Υπη¬ 
ρεσίας της ως και των άλλων εμπλεκομένων Υπηρεσιών 
και Φορέων, με σκοπό την κατάρτιση των επιχειρησιακών 
σχεδίων και τη διαμόρφωση σεναρίων για την εκτέλεση 
των ασκήσεων ετοιμότητας. 

θ. Εισηγείται ρυθμίσεις νομοθετικού χαρακτήρα για την 
υποστήριξη της αποστολής της. 

Άρθρο 2. 

Διάρθρωση Δ.Α.Ο.Α. 

Η Δ.Α.Ο.Α. διαρθρώνεται ως εξής : 

1. Στο Κέντρο Διοίκησης και Ελέγχου, το οποίο λει¬ 
τουργεί σε επίπεδο Υποδιεύθυνσης. 

2. Στην Υποδιεύθυνση Σχεδιασμού Επιχειρήσεων, η 
οποία διαρθρώνεται στα ακόλουθα τμήματα: 
α. Τμήμα Ασφάλειας Εγκαταστάσεων και Εκδηλώσεων 
β. Τμήμα Ασφάλειας Χώρων Υποδοχής και Διαμονής, 
γ. Τμήμα Ασφάλειας Επισήμων και Ολυμπιακής Οικογέ¬ 
νειας. 

δ. Τμήμα Ασφάλειας Μεταφορών. 

ε. Τμήμα Ειδικών Επιχειρήσεων και Εκτάκτων Αναγκών. 

στ. Τμήμα Αντιμετώπισης Εγκληματικότητας. 

3. Στην Υποδιεύθυνση Πληροφοριών, η οποία διαρ¬ 
θρώνεται στα ακόλουθα Τμήματα : 

α. Τμήμα Συλλογής Πληροφοριών, 
β. Τμήμα Επεξεργασίας και Εκμετάλλευσης Πληροφο¬ 
ριών. 

γ. Τμήμα Ελέγχου Διαπιστεύσεων. 

4. Στην Υποδιεύθυνση Διοικητικής Υποστήριξης, η 
οποία διαρθρώνεται στα ακόλουθα τμήματα: 

α. Τμήμα Εσωτερικών Λειτουργιών, 
β. Τμήμα Ανθρώπινου Δυναμικού, 
γ. Τμήμα Εκπαίδευσης. 

δ. Τμήμα Εξοπλισμών και Συστημάτων Ασφάλειας, 
ε. Τμήμα Οικονομικοτεχνικών Αναλύσεων, 
στ. Τμήμα Τύπου και Ενημέρωσης. 

Άρθρο 3. 

Κέντρο Διοίκησης και Ελέγχου. 

Το Κέντρο Διοίκησης και Ελέγχου : 

α. Σχεδιάζει και οργανώνει τη λειτουργία Επιχειρησια¬ 
κού Κέντρου στη Δ.Α.Ο.Α., ως και επιμέρους Επιχειρη¬ 
σιακών Κέντρων που θα λειτουργήσουν σε Ολυμπιακές 
εγκαταστάσεις και περιοχές και καθορίζει τη διαδικασία 
συντονισμού, συνεργασίας, ροής πληροφοριών και ανα¬ 
φορών μεταξύ αυτών. 

β. Καθορίζει τις διαδικασίες συνεργασίας και συντονι¬ 
σμού του Επιχειρησιακού Κέντρου της Δ.Α.Ο.Α. μετά υφι¬ 
στάμενα Κέντρα Επιχειρήσεων άλλων εμπλεκομένων 
Υπηρεσιών και Φορέων όπως των Ενόπλων Δυνάμεων, Λι¬ 
μενικού Σώματος, Πυροσβεστικού Σώματος, Πολιτικής 
Προστασίας και ΕΚΑΒ, αλλά και με εκείνα που θα δημι- 
ουργηθούν για τις ανάγκες των Ολυμπιακών Αγώνων, 
όπως της Ο.Ε.Ο.Α. και της Διαχείρισης Κυκλοφορίας. 

γ. Διαμορφώνει σενάρια και προγραμματίζει ειδικές 
ασκήσεις ετοιμότητας και αντιμετώπισης εξαιρετικά σο¬ 
βαρών καταστάσεων, σε συνεργασία με τις συναρμόδιες 
Υπηρεσίες και τους λοιπούς Φορείς. 

δ. Εκπονεί προγράμματα ειδικής εκπαίδευσης για τη 
διαχείριση και αντιμετώπιση κρίσεων, σε συνεργασία με 
τις συναρμόδιες Υπηρεσίες και Φορείς, 
ε. Μεριμνά για την διαδικασία σύγκλησης του Συμβου¬ 


λίου Διαχείρισης Κρίσεων του παρόντος, καθώς και για 
την υλοποίηση των αποφάσεώντου. 

στ. Λειτουργεί ως επιχειρησιακό κέντρο για το συντονι¬ 
σμό και την καθοδήγηση των Υπηρεσιών και Φορέων που 
εμπλέκονται στη λήψη μέτρων τάξης και ασφάλειας των 
Ολυμπιακών Αγώνων. 

Άρθρο 4. 

Αρμοδιότητες Τμημάτων Υποδιεύθυνσης Σχεδιασμού 
Επιχειρήσεων. 

1. Το Τμήμα Ασφάλειας Εγκαταστάσεων και Εκδηλώ¬ 
σεων: 

α. Εκπονεί τα σχέδια λήψης των αναγκαίων μέτρων 
ασφάλειας, τάξης και τροχαίας των αθλητικών εγκατα¬ 
στάσεων, που θα διεξαχθούν οι Ολυμπιακοί Αγώνες ή θα 
πραγματοποιηθούν προπονήσεις, χωριστά για κάθε με¬ 
μονωμένη εγκατάσταση ή σύνολο εγκαταστάσεων, οι 
οποίες ευρίσκονται στον ίδιο χώρο. Στα ως άνω σχέδια, 
καθορίζονται με ακρίβεια τα όρια ευθύνης και περιγρά- 
φονται λεπτομερώς οι συγκεκριμένες ενέργειες στις 
οποίες υποχρεούνται να προβαίνουν οι δυνάμεις που δια¬ 
τίθενται για τη λήψη των μέτρων. 

β. Καταρτίζει, σύμφωνα με τα ανωτέρω, σχέδια λήψης 
των ιδίων ως άνω μέτρων για τους χώρους και εγκατα¬ 
στάσεις που εξυπηρετούν ή καλύπτουν γενικότερα ανά¬ 
γκες των Ολυμπιακών δραστηριοτήτων, με την επιφύλα¬ 
ξη των διατάξεων που αφορούν αρμοδιότητες του Τμή¬ 
ματος Χώρων Υποδοχής και Διαμονής. 

γ. Εκπονεί τα σχέδια λήψης μέτρων ασφάλειας και τά¬ 
ξης στους χώρους πραγματοποίησης πάσης φύσεως εκ¬ 
δηλώσεων, ιδίως τελετών έναρξης καιλήξης Αγώνων, επι¬ 
σκέψεων, περιηγήσεων, σε χώρους ή εγκαταστάσεις που 
δεν περιλαμβάνονται στις λοιπές διατάξεις, του παρό¬ 
ντος άρθρου. 

δ. Για την εκπλήρωση των ως άνω αρμοδιοτήτων του 
δύναται ιδίως να: 

(1) Διενεργεί αυτοψίες σε όλους τους προαναφερόμε- 
νους χώρους και εγκαταστάσεις, με σκοπό την αναγνώρι¬ 
ση, αναζήτηση και καταγραφή ιδιαιτεροτήτων και ευαί¬ 
σθητων σημείων, για τα οποία απαιτείται να δοθεί έμφαση 
στο σχεδίασμά και λήψη των μέτρων. 

(2) Συνεργάζεται με τις καθ’ ύλην αρμόδιες Υπηρεσίες 
και λοιπούς Φορείς, για την πλέον αποτελεσματική αντι¬ 
μετώπιση των θεμάτων ασφάλειας και τάξης. 

(3) Αξιοποιεί τις πληροφορίες που σχετίζονται με το 
αντικείμενο αρμοδιότητάς του. 

(4) Υποβάλλει προτάσεις για την εφαρμογή νέων τεχνο¬ 
λογιών και συστημάτων ασφαλείας με σκοπό την αποτε¬ 
λεσματικότερη εκπλήρωση της αποστολής της Δ.Α.Ο.Α. 

(5) Εισηγείται τη διενέργεια ασκήσεων ετοιμότητας για 
τη διαπίστωση της αποτελεσματικότηταςτων σχεδιασμέ¬ 
νων μέτρων. 

ε. Ασκεί και κάθε άλλη αρμοδιότητα που του ανατίθεται 
και σχετίζεται με την αποστολή του. 

2. Το Τμήμα Ασφάλειας Χώρων Υποδοχής καιΔιαμονής: 

Εκπονεί τα σχέδια λήψης μέτρων ασφάλειας και τάξης 
στους χώρους υποδοχής, φιλοξενίας ή διαμονής των επι¬ 
σήμων προσώπων και των μελών της Ολυμπιακής Οικο¬ 
γένειας, ιδίως δε στα αεροδρόμια, λιμάνια, ξενοδοχεία 
και λοιπές εγκαταστάσεις και χώρους των Ολυμπιακών 
Πόλεωνπου έχουν σχέση μετους Αγώνες, σύμφωνα μετά 
οριζόμενα στην παρ. 1 του παρόντος άρθρου, με την επι¬ 
φύλαξη των διατάξεων, που αφορούν τις αρμοδιότητες 

του Τμήματος Εγκαταστάσεων και Εκδηλώσεων και 
Ασφάλειας Επισήμων και Ολυμπιακής Οικογένειας. 

3. Το Τμήμα Ασφάλειας Επισήμων και Ολυμπιακής Οι¬ 
κογένειας: 

Εκπονεί τα σχέδια λήψης μέτρων παροχής ασφάλειας 
για τους επίσημους, τις αθλητικές αποστολές και τα λοι¬ 
πά πρόσωπα, για τα οποία απαιτείται η λήψη μέτρων προ¬ 
σωπικής προστασίας, με την επιφύλαξη των διατάξεων 
που αφορούν τις αρμοδιότητες των Τμημάτων Ασφάλει¬ 
ας Εγκαταστάσεων και Εκδηλώσεων και Ασφάλειας Με¬ 
ταφορών. 

Επίσης, καταρτίζει ειδικό σχέδιο αστυνομικών μέτρων, 
που επιβάλλεται να ληφθούν για την προστασία των με¬ 
λών της Ολυμπιακής Οικογένειας σε περιπτώσεις κινδύ¬ 
νων που προκύπτουν από έκτακτα περιστατικά, σε συ¬ 
νεργασία και με τις λοιπές αρμόδιες Υπηρεσίες και Φο- 
ρείς. 

Τα σχεδιαζόμενα μέτρα γενικής και ειδικής προστασίας 
πρέπει να είναι αντίστοιχα με την ιδιότητα και την απο¬ 
στολή των προσώπων, καθώς και με τους κινδύνους που 
διατρέχουν ή απειλούν αυτά. Κατά τα λοιπά, εφαρμόζο¬ 
νται ανάλογα οι διατάξεις του εδαφ. δ' της παρ. 1 του πα¬ 
ρόντος. 

4. Το Τμήμα Ασφάλειας Μεταφορών: 

α. Εκπονεί τα σχέδια λήψης μέτρων ασφάλειας, τάξης 
και τροχαίας, γιατηνταχεία, άνετη και ασφαλή μεταφορά 
των επισήμων προσώπων και λοιπών μελώντης Ολυμπια¬ 
κής Οικογένειας στο οδικό, θαλάσσιο και εναέριο δίκτυο, 
που θα χρησιμοποιηθεί για τις πάσης φύσεως μετακινή¬ 
σεις, καθορίζοντας κύρια, εναλλακτικά και εκτάκτων ανα¬ 
γκών δρομολόγια. Στην κατάρτιση των σχεδίων αυτών πε¬ 
ριλαμβάνονται και τα μέτρα ασφάλειας και τάξης, που θα 
ληφθούν κατά την τέλεση ειδικών αγωνισμάτων (Μαρα¬ 
θώνιος, βάδην και ποδηλασία επί δημόσιας οδού), της 
αφής της Ολυμπιακής Φλόγας και της Λαμπαδηδρομίας. 
Για την κατάρτιση των ανωτέρω σχεδίων εφαρμόζονται 
ανάλογα τα οριζόμενα στο εδάφ. δ' της παρ. 1 του παρό¬ 
ντος. 

β. Εισηγείταιτη λήψη νομοθετικών μέτρων προς εφαρ¬ 
μογή έκτακτων κυκλοφοριακών ρυθμίσεων, για την απο¬ 
τελεσματική υλοποίηση των σχεδίων. 

γ. Προτείνει τις στρατηγικές λειτουργικής διαχείρισης 
της κυκλοφορίας και διακίνησης των πάσης φύσεως συ¬ 
γκοινωνιακών μέσων, σε συνεργασία με τις αρμόδιες για 
την κυκλοφορία καιτις μεταφορές Υπηρεσίες και λοιπούς 
Φορείς. 

δ. Μεριμνά για την κατάρτιση προληπτικής φύσεως 
προγραμμάτων για τη μείωση των τροχαίων ατυχημάτων 
και το δραστικό περιορισμό της τροχαίας παραβατικότη- 
τας, σε συνεργασία με τις αρμόδιες Υπηρεσίες και λοι¬ 
πούς Φορείς. 

5. Το Τμήμα Ειδικών Επιχειρήσεων και Εκτάκτων Ανα¬ 
γκών: 

α. Προβαίνει στο σχεδίασμά λήψης μέτρων και διεξα¬ 
γωγής ειδικών επιχειρήσεων, με σκοπό την πρόληψη και 
καταστολή τρομοκρατικής ενέργειας σε βάρος των επι¬ 
σήμων ή άλλων προσώπων, εγκαταστάσεων ή πραγμά¬ 
των, που σχετίζονται με την τέλεση των Ολυ μπιακών Αγώ¬ 
νων. 

β. Εκπονεί σχέδια λήψης μέτρων προστασίας όλων των 
Υπηρεσιών ή επιχειρήσεων κοινής ωφέλειας ή ζωτικής 
σημασίας που σχετίζονται με την ομαλή και ασφαλή διε¬ 
ξαγωγή των Ολυμπιακών Αγώνων. 


γ. Εκπονεί σχέδια αστυνόμευσης των χερσαίων, εναε¬ 
ρίων και θαλασσίων συνόρων της Χώρας, προ και κατά τη 
διάρκεια των Αγώνων, προς αποτροπή εισόδου ανεπιθύ¬ 
μητων προσώπων ή παράνομης εισαγωγής αντικειμένων 
τα οποία είναι δυνατό να προκαλέσουν προβλήματα στην 
ασφάλεια των Αγώνων. Για το σκοπό αυτό η Δ.Α.Ο.Α. ζη¬ 
τά τη συνδρομή των Ενόπλων Δυνάμεων και των λοιπών 
εμπλεκόμενων Φορέων, οι οποίοι υποχρεούνται να συν¬ 
δράμουν αποτελεσματικά τις Αστυνομικές και Λιμενικές 
Αρχές για την επίτευξη του ανωτέρω σκοπού. 

δ. Παρακολουθεί και αναλύει κάθε γεγονός, το οποίο εί¬ 
ναι δυνατόν να προκαλέσει προβλήματα στον τομέα της 
ασφάλειας των Ολυμπιακών Αγώνων και σχεδιάζει τον 
τρόπο αντιμετώπισής του. 

ε. Παρέχει κατευθύνσεις στις αρμόδιες Υπηρεσίες ως 
προςταθέματαπου αφορούν την αντιμετώπιση έκτακτων 
γεγονότων ή συμβάντων, τα οποία σχετίζονται με την 
ασφάλεια των Ολυμπιακών Αγώνων. 

6. Το Τμήμα Αντιμετώπισης Εγκληματικότητας: 

α. Μεριμνά για την αποτελεσματική αντιμετώπιση 
εγκλημάτων κατά της ζωής, της περιουσίας, της προσω¬ 
πικής ελευθερίας και κάθε εγκλήματος που δύναται να 
δημιουργήσει αναταραχή και αίσθημα ανασφάλειας πριν 
και κατά τη διάρκεια των Ολυμπιακών Αγώνων και ιδίως 
όσων στρέφονται κατά των επισήμων προσώπων και των 
μελών της Ολυμπιακής Οικογένειας. 

Για το σκοπό αυτό ειδικότερα : 

(1) Εκπονεί σχέδιο ειδικών αστυνομικών μέτρων, διαδι¬ 
κασιών και χειρισμών, προς πρόληψη και καταστολή των 
ως άνω εγκλημάτων. 

(2) Κινητοποιεί όλες τις συναρμόδιες Αρχές για τη λή¬ 
ψη συνδυασμένων μέτρων, για την πρόληψη και κατα¬ 
στολή των ως άνω εγκλημάτων. 

(3) Μεριμνά για την ενεργοποίηση και συμμετοχή των 
πολιτών στην προσπάθεια πρόληψης και καταστολής της 
εγκληματικότητας, σε συνεργασία και με το Τμήμα Τύπου 
και Ενημέρωσης. 

(4) Συντονίζει το έργο όλων των αρμοδίων Αρχών Ασφα¬ 
λείας, με στόχο τη μείωση της εγκληματικότητας και την 
αύξηση της αποδοτικότητας των εν λόγω Υπηρεσιών. 

β. Φροντίζει για τη διασφάλιση και την αποτελεσματική 
προστασία των πνευματικών και εμπορικών δικαιωμάτων 
της Δ.Ο.Ε., της Ο.Ε.Ο.Α., των συνεργαζομένων με αυτές 
Οργανισμών και Χορηγών των Ολυμπιακών Αγώνων, κα¬ 
θώς και για την πρόληψη και καταστολή του εν γένει οικο¬ 
νομικού εγκλήματος, που συνδέεται άμεσα ή έμμεσα με 
τις δραστηριότητες των εν λόγω Φορέων και Χορηγών. 

Για το σκοπό αυτό συνεργάζεται με όλες τις εμπλεκό¬ 
μενες Υπηρεσίες και Φορείς, των οποίων το έργο συντο¬ 
νίζει. 

Άρθρο 5. 

Αρμοδιότητες Τμημάτων Υποδιεύθυνσης Πληροφοριών. 

1. Το Τμήμα Συλλογής Πληροφοριών είναι αρμόδιο για: 

α. Τη συλλογή και συγκέντρωση πληροφοριών που σχε¬ 
τίζονται γενικά με την ασφαλή διεξαγωγή των Ολυμπια¬ 
κών Αγώνων. Για το σκοπό αυτό οι Υπηρεσίες Ασφάλειας 
και Πληροφοριών, αλλά και οι λοιπές αρμόδιες Υπηρεσίες 
και Φορείς υποχρεούνται να παρέχουν στην Δ.Α.Ο.Α. κά¬ 
θε δυνατή συνδρομή. 

β. Τη συλλογή και συγκέντρωση πληροφοριών που σχε¬ 
τίζονται με τα υπό διαπίστευση άτομα, σε συνεργασία με 
το Τμήμα Ελέγχου Διαπιστεύσεων. 

γ. Την ανάπτυξη συστήματος συνεργασίας με Υπηρε¬ 
σίες και Φορείς του Εσωτερικού και Εξωτερικού, που 
εμπλέκονται σε θέματα πληροφοριών και σχετίζονται με 
τους Ολυμπιακούς Αγώνες. 

δ. Την άμεση διαβίβαση των συλλεγεισών πληροφοριών 
στο Τμήμα Επεξεργασίας και Εκμετάλλευσης Πληροφο¬ 
ριών. 

2. Το Τμήμα Επεξεργασίας και Εκμετάλλευσης Πληρο¬ 
φοριών είναι αρμόδιο για: 

α. Την καταχώρηση, επεξεργασία, σύνθεση, ανάλυση, 
αξιολόγηση και εκμετάλλευση των πληροφοριακών δε¬ 
δομένων και στοιχείων που διαβιβάζονται σ’ αυτό από το 
Τμήμα Συλλογής Πληροφοριών. 

β. Τη συγκρότηση αρχείου πληροφοριών και την κατά¬ 
ταξη αυτών ανάλογα με τη διαβάθμισή τους, την αξία και 
τη σημασία τους για τους Ολυμπιακούς Αγώνες. 

γ. Τη μηχανοργάνωση του αρχείου και τη διασφάλιση 
του απόρρητου. 

δ. Τη διανομή επεξεργασμένων πληροφοριών και στοι¬ 
χείων σε Υπηρεσίες, Οργανισμούς και Φορείς, όπου αυτό 
απαιτείται. 

3. Το Τμήμα Ελέγχου Διαπιστεύσεων είναι αρμόδιο για: 
α. Τον έλεγχο των πληροφοριακών στοιχείων που σχε¬ 
τίζονται με τη διαπίστευση προσώπων. 

β. Τη γνωμοδότηση για τη διαπίστευση των αιτούντων. 
Ειδικότερα σε ό,τι αφορά τη διαπίστευση μελώντης Ολυ¬ 
μπιακής Οικογένειας, ακολουθούνται οι διαδικασίες που 
προβλέπονται από τη Δ.Ο.Ε. 

Άρθρο 6. 

Αρμοδιότητες Τμημάτων Υποδιεύθυνσης Διοικητικής 
Υποστήριξης. 

1. Το Τμήμα Εσωτερικών Λειτουργιών είναι αρμόδιο για: 
α. Τη διακίνηση της αλληλογραφίας. 

β. Τον έλεγχο της κανονικής προσέλευσης και αποχώ¬ 
ρησης του προσωπικού. 

γ. Τη τήρηση και εφαρμογή του σχεδίου ασφάλειαςτων 
χώρων στέγασης της Δ. Α. Ο.Α. και των λοιπών σχεδίων πο¬ 
λιτικής κινητοποίησης. 

δ. Τη μέριμνα για την ασφάλεια, την καθαριότητα, την 
ευταξία και τη συντήρηση των χώρων στέγασης της 
Δ.Α.Ο.Α. 

ε. Την οργάνωση και εποπτεία κίνησης των οχημάτων, 
στ. Τη λειτουργία του τηλεφωνικού κέντρου και των λοι¬ 
πών τηλεπικοινωνιακών μέσων. 

Η γραμματειακή εξυπηρέτηση ως προς τα λοιπά θέμα¬ 
τα του προσωπικού της Δ.Α.Ο.Α. γίνεται από το Τμήμα 
Εσωτερικών Λειτουργιών του Αρχηγείου της Ελληνικής 
Αστυνομίας. 

2. Το Τμήμα Ανθρώπινου Δυναμικού είναι αρμόδιο για: 
α. Την μέριμνα για την εξασφάλιση του αναγκαίου αστυ¬ 
νομικού ή μη προσωπικού από τους εμπλεκόμενους Φο¬ 
ρείς, καθώς και του επιστημονικού ή άλλου ειδικού προ¬ 
σωπικού για την κάλυψη των αναγκώντης Δ.Α.Ο.Α. 

β. Την αξιολόγηση και επιλογή σε συνεργασία με την 
Ο.Ε.Ο.Α. του απαιτούμενου αριθμού εθελοντών για την 
εκπλήρωση των στόχων των σχεδίων ασφάλειας. 

γ. Την κατανομή των εθελοντών ανάλογα με τα αιτήμα¬ 
τα των εμπλεκόμενων στην ασφάλεια των αγώνων φορέ¬ 
ων. 

δ. Τη χορήγηση του εξοπλισμού και των εφοδίων στους 
εθελοντές σε συνεργασία με την Ο.Ε.Ο.Α. 
ε. Τη συγκέντρωση των προτάσεων από τους συναρμό- 


διους για την ασφάλεια των αγώνων φορείς για τον προσ¬ 
διορισμό των απαιτήσεων σε προσωπικό από μέρους αυ¬ 
τών. 

στ. Την επίλυση θεμάτων που ανακύπτουν σχετικά με 
τους εθελοντές και το προσωπικό των ιδιωτικών επιχειρή¬ 
σεων παροχής υπηρεσιών ασφαλείας. 

3. Το Τμήμα Εξοπλισμών και Συστημάτων Ασφάλειας εί¬ 
ναι αρμόδιο για: 

α. Τον τεχνικό και τεχνολογικό εξοπλισμό της Δ.Α.Ο.Α., 
καθώς και τη μέριμνα για τη συντήρηση και καλή λειτουρ¬ 
γία αυτού, σε συνεργασία με το Τμήμα Εσωτερικών Λει¬ 
τουργιών. 

β. Την ανάπτυξη επικοινωνιακού προτύπου καιτεχνολο- 
γικών συστημάτων, τα οποία θα παρέχουν υψηλό επίπεδο 
ασφάλειας επικοινωνιακής συνεργασίας, αποτελεσματι- 
κότητας και ταχύτητας διαδικασιών, σύμφωνα με τα σχε¬ 
τικά επιχειρησιακά προγράμματα λειτουργίας των εμπλε¬ 
κόμενων Υπηρεσιών και Φορέων. 

γ. Τη μέριμνα για την προώθηση και παρακολούθηση 
της υλοποίησης των προτάσεων των εμπλεκόμενων Υπη¬ 
ρεσιών και Φορέων για τον τεχνικό και τεχνολογικό εξο¬ 
πλισμό των εγκαταστάσεων, χώρων φιλοξενίας - διαμο¬ 
νής κλπ., σε συνεργασία με την Ο.Ε.Ο.Α. 

4. Το Τμήμα Εκπαίδευσης είναι αρμόδιο για: 

Το χειρισμό θεμάτων εκπαίδευσης όλων όσων διατε¬ 
θούν για λήψη μέτρων Τάξης, Ασφάλειας και Τροχαίας 
στους Ολυμπιακούς Αγώνες, με σκοπό την επιτυχή και 
ασφαλή διεξαγωγή των Αγώνων. 

Ειδικότερα: 

α. Μεριμνά για την έκδοση ή προμήθεια έντυπου υλικού 
με οδηγίες, για τον εφοδιασμό των διατεθέντων στα ως 
άνω μέτρα. 

β. Επιμελείται σε συνεργασία και με τις εμπλεκόμενες 
Υπηρεσίες και Φορείς για την εκπαίδευση, την επιμόρφω¬ 
ση και εξειδίκευση όλου του προσωπικού ασφαλείας, συ¬ 
μπεριλαμβανομένων των εθελοντών και των ιδιωτικών 
εταιρειών παροχής υπηρεσιών ασφαλείας, που θα εμπλα- 
κεί στην ασφάλεια των Ολυμπιακών Αγώνων. 

γ. Πραγματοποιεί σεμινάρια για θέματα Ολυμπιακών 
Αγώνων. 

δ. Φροντίζει για την αποστολή στο εξωτερικό στελεχών 
της Δ.Α.Ο.Α. για παρακολούθηση εκπαιδευτικών προ¬ 
γραμμάτων, σχετιζομένων με την ασφάλεια των Ολυμπια¬ 
κών Αγώνων. 

ε. Μεριμνά, σε συνεργασία με τις αρμόδιες Υπηρεσίες 
και Φορείς για την εκπαίδευση των ειδικών δυνάμεων, που 
θα διατεθούν για την ασφάλεια των Ολυμπιακών Αγώνων. 

5. Το Τμήμα Οικονομικοτεχνικών Αναλύσεων είναι αρ¬ 
μόδιο για: 

Τη σύνταξη τεκμηριωμένων οικονομικοτεχνικών μελε¬ 
τών των προγραμμάτων ασφάλειας, στις οποίες αναλύε¬ 
ται επακριβώς και ο σχετικός προϋπολογισμός, με βάση 
τα σχέδια ασφάλειας που θα εκπονηθούν από τα λοιπά 
Τμήματα της Δ.Α.Ο.Α., τις τεχνολογικές εξελίξεις, τις 
απαιτήσεις ασφάλειας των Ολυμπιακών Αγώνων και τις 
πραγματικές ανάγκες των αρμοδίων Υπηρεσιών, Αρχών 
και Φορέων. Οι εν λόγω μελέτες πραγματοποιούνται μετά 
προηγουμένη συνεργασία με τα λοιπά Τμήματα της 
Δ.Α.Ο.Α. και τις εμπλεκόμενες στην ασφάλεια των Αγώ¬ 
νων Υπηρεσίες και Φορείς και μετάτην ολοκλήρωσή τους, 
υποβάλλονται στο Υπηρεσιακό και Πολιτικό Εποπτικό 
Όργανο, προς έγκριση και, στη συνέχεια, διαβιβάζονται 
στις αρμόδιες Υπηρεσίες και Φορείς προς υλοποίηση. 

6. Το Τμήμα Τύπου και Ενημέρωσης είναι αρμόδιο για: 

α. Την προβολή του έργου της Δ.Α.Ο.Α. και την ενημέ¬ 
ρωση του κοινού, δια του Τύπου και των λοιπών Μέσων 
Μαζικής Ενημέρωσης. 

β. Την επικοινωνία με τους δημοσιογράφους και λοι¬ 
πούς παράγοντες ενημέρωσης και πληροφόρησης του 
κοινού, η οποία θα πραγματοποιείται από τον οριζόμενο 
από το Διευθυντή της Δ.Α.Ο.Α. εκπρόσωπο Τύπου. 

γ.Τηνπροετοιμασίατων απαντήσεων σε δημοσιεύματα 
του Τύπου που αφορούν τη Δ.Α.Ο.Α. 

δ. Τη μέριμνα για παραγωγή ραδιοτηλεοπτικών εκπο¬ 
μπών σχετικών με την ασφάλεια των Ολυμπιακών Αγώ¬ 
νων. 

ε. Τη μέριμνα εκπόνησης ενημερωτικών προγραμμά¬ 
των, με στόχο την ευαισθητοποίηση του κοινού για την 
προσαρμογή του στις συνθήκες που θα διαμορφωθούν 
κατά την περίοδο των Ολυμπιακών Αγώνων και τον τρόπο 
συνεργασίας του με τις Αρχές Ασφαλείας. 

στ. Την τήρηση αρχείου δημοσιευμάτων, φωτογραφι¬ 
κού και τηλεοπτικού υλικού. 

ζ. Την κάλυψη των δραστηριοτήτων της Δ.Α.Ο.Α. σε θέ¬ 
ματα δημοσίων σχέσεων και εθιμοτυπίας. 

Άρθρο 7. 

Αστυνομικά μέτρα ευρύτερων περιοχών. 

Μέτρα ασφάλειας και τάξης σχεδιάζονται και για τις ευ¬ 
ρύτερες περιοχές, που περιβάλλουν τους χώρους όπου 
θα λάβουν χώρα Ολυμπιακές δραστηριότητες. 

Τα σχέδια αυτά εκπονούνται από τις εμπλεκόμενες Γε¬ 
νικές Αστυνομικές Διευθύνσεις και τις Διευθύνσεις Νο¬ 
μών, καθώς και από τις αντίστοιχες Υπηρεσίες των άλλων 
εμπλεκόμενων Υπηρεσιών και Φορέων, σε συνεργασία με 
τη Δ.Α.Ο.Α. 

Άρθρο 8. 

Στελέχωση - Επιλογή Προσωπικού. 

1. Στην Δ.Α.Ο.Α. μετατίθεται ή αποσπάται αστυνομικό 
προσωπικό οποτεδήποτε, εφόσον κατά την κρίση του αρ¬ 
μοδίου οργάνου έχει όλα τα απαιτούμενα ουσιαστικά 
προσόντα για την εκπλήρωση της αποστολής που πρό¬ 
κειται να του ανατεθεί, μη εφαρμοζομένων στην προκει¬ 
μένη περίπτωση των σχετικών διατάξεωντου κανονισμού 
μεταθέσεων ως προς τον αριθμό των μορίων, το χρόνο 
παραμονής του μετατιθεμένου στην ίδια περιοχή και των 
χρονικών ορίων της απόσπασης. 

2. Επίσης, στην Δ.Α.Ο.Α. αποσπάται ή διατίθεται προ¬ 
σωπικό από τους εμπλεκόμενους στην ασφάλεια των ολυ¬ 
μπιακών αγώνων φορείς, σύμφωνα με τις οργανικές τους 
διατάξεις, χωρίς περιορισμό ως προς τα χρονικά όρια 
απόσπασης. 

3. Το προσωπικό της Δ.Α.Ο.Α. πρέπει να διακρίνεται για 
τον εξαιρετικό ζήλο, το ήθος και το ενδιαφέρον του για 
την Υπηρεσία, την υπευθυνότητα, αποδοτικότητα, εργα¬ 
τικότητα και αποτελεσματικότητά του. 

4. Μετάθεση από τη Δ.Α.Ο.Α. ή λήξη απόσπασης ή διά¬ 
θεσης του προσωπικού μπορεί να γίνει, οποτεδήποτε κα¬ 
τά την κρίση του αρμοδίου οργάνου, μόνο με αίτησή του 
ή για σοβαρούς υπηρεσιακούς λόγους που αφορούν τη 
συμπεριφορά και την υπηρεσιακή του απόδοση, ύστερα 
από εισήγηση του Διευθυντή της Δ.Α.Ο.Α. 

5. Για τη δίωξη των πειθαρχικών παραπτωμάτων του 
προσωπικού που υπηρετεί στη Δ.Α.Ο.Α., εφαρμόζονται 


ανάλογα οι διατάξεις του πειθαρχικού δικαίου του Φορέα 
από τον οποίο προέρχεται. 

6. Οι άδειες του προσωπικού προγραμματίζονται από 
τη Δ.Α.Ο.Α και χορηγούνται, για μεν τους Αστυνομικούς 
από την εν λόγω Υπηρεσία, για δε το λοιπό προσωπικό 
από το Φορέα του, μετά από πρόταση του Διευθυντή της 
Δ.Α.Ο.Α. 

7. Ο αριθμός του προσωπικού που αποσπάται ή διατί¬ 
θεται στην Δ.Α.Ο.Α. από τις εμπλεκόμενες στην ασφάλεια 
των Ολυμπιακών Αγώνων Υπηρεσίες και Φορείς καθορί¬ 
ζεται από την Δ.Α.Ο.Α. Οι αποσπώμενοι ή διατιθέμενοι 
στην Δ.Α.Ο.Α. Αξιωματικοί δεν μπορεί να είναι αρχαιότε¬ 
ροι των Διευθυντών των Υποδιευθύνσεων της Υπηρεσίας 
αυτής. 

8. Οι εκθέσεις αξιολόγησης του προσωπικού που απο- 
σπάται ή διατίθεται στην Δ.Α.Ο.Α. από Υπηρεσίες εκτός 
της Ελληνικής Αστυνομίας συντάσσονται από τις Υπηρε¬ 
σίες στις οποίες το προσωπικό αυτό ανήκει οργανικά. Για 
το προσωπικό αυτό αποστέλλονται από την Δ.Α.Ο.Α. στις 
Υπηρεσίες τους πληροφορίες για τα ουσιαστικά του προ¬ 
σόντα με το ειδικό έντυπο που προβλέπεται στο άρθρο 22 
του Π.Δ.24/1997. 

Άρθρο 9. 

Διευθυντής Διεύθυνσης Ασφάλειας Ολυμπιακών 
Αγώνων. 

Ο Διευθυντής της Διεύθυνσης Ασφάλειας Ολυμπιακών 
Αγώνων είναι Ανώτατος Αξιωματικός της Ελληνικής Αστυ¬ 
νομίας και έχει τα ακόλουθα καθήκοντα: 

1. Διευθύνει, εποπτεύει, ελέγχει και συντονίζει τις δρα¬ 
στηριότητες της Υπηρεσίας, προΐσταται όλου του προ¬ 
σωπικού αυτής και παρέχει σ’ αυτό τις αναγκαίες οδηγίες 
για την ακριβή εκτέλεση των καθηκόντων του και την εκ¬ 
πλήρωση της αποστολής του. 

2. Καθορίζει τις προτεραιότητες και οργανώνει τον τρό¬ 
πο εκτέλεσης των εργασιών της Υπηρεσίας, κατανέμο- 
ντας το προσωπικό στις Υποδιευθύνσεις και στο Επιτε¬ 
λείο της Δ.Α.Ο.Α. ανάλογα με τις ανάγκες τους. 

3. Συνεργάζεται με τους αντίστοιχους προϊσταμένους 
των Διευθύνσεων των εμπλεκομένων στο σχεδίασμά των 
Ολυμπιακών Αγώνων Υπηρεσιών και Φορέων, καθώς και 
τηςΟ.Ε.Ο.Α.. 

4. Υποβάλλει τα συνταχθέντα σχέδια ασφάλειας στο 
Υπηρεσιακό Εποπτικό Όργανο για γνωμάτευση και ακο¬ 
λούθως στον Αρχηγό της Ελληνικής Αστυνομίας για 
έγκριση. 

5. Προτείνει το κρινόμενο ως κατάλληλο προσωπικό της 
Ελληνικής Αστυνομίας για τη στελέχωση της Υπηρεσίας. 

6. Εισηγείται στον Αρχηγό της Ελληνικής Αστυνομίας 
για τη διάθεση του αναγκαίου προσωπικού και εξοπλι¬ 
σμού από τους λοιπούς εμπλεκόμενους στην ασφάλεια 
των Ολυμπιακών Αγώνων φορείς. 

7. Υποβάλλει σε εύλογο χρονικό διάστημα, μετά το πέ¬ 
ρας των Αγώνων, Έκθεση Πεπραγμένων προς αξιολόγη¬ 
ση από το Υπηρεσιακό Εποπτικό Όργανο. 

8. Προτείνει το χαρακτηρισμό στελεχών της Ο.Ε.Ο.Α., 
ως χειριστών απορρήτων με την κατάλληλη διαβάθμιση. 

9. Παρακολουθεί την εκτέλεση του σχεδιασμού και την 
τήρηση των χρονοδιαγραμμάτων περάτωσης και υποβο¬ 
λής των σχεδίων. 

10. Συντάσσει την έκθεση αξιολόγησης του Υποδ/ντού 
της Υπηρεσίας και γνωματεύει σ’ εκείνες που συντάσσει 

αυτός. Την έκθεση αξιολόγησης του ιδίου συντάσσει ο 
Αρχηγός της Ελληνικής Αστυνομίας. 

Άρθρο 10. 

Υποδιευθυντής Διεύθυνσης Ασφάλειας Ολυμπιακών 
Αγώνων. 

1. Στη Διεύθυνση Ασφάλειας Ολυμπιακών Αγώνων το¬ 
ποθετείται ως Υποδιευθυντής, Ανώτατος Αξιωματικός 
της Ελληνικής Αστυνομίας ή Αστυνομικός Διευθυντής. 

2. Ο Υποδιευθυντής ασκεί τα καθήκοντα που του ανα¬ 
θέτει ο Διευθυντής, του οποίου είναι άμεσος βοηθός, και 
ενεργεί σύμφωνα με τις οδηγίες του για τον έλεγχο και 
την παροχή οδηγιών και κατευθύνσεων στο προσωπικό 
της Υπηρεσίας. 

Επίσης ο Υποδιευθυντής: 

α. Λαμβάνει γνώση της εισερχόμενης αλληλογραφίας 
και προσυπογράφει όλα τα έγγραφα τα οποία υπογράφει 
ο Διευθυντής. 

β. Συντάσσει τις εκθέσεις αξιολόγησης των Διευθυντών 
των Υποδιευθύνσεων και του Κέντρου Διοίκησης και 
Ελέγχου της Δ.Α.Ο.Α. και γνωματεύει σ’ εκείνες που συ¬ 
ντάσσουν αυτοί. 

γ. Αναπληρώνειτο Διευθυντή σε περίπτωση απουσίας ή 
κωλύματος ή έλλειψης αυτού. 

Άρθρο 11. 

Διευθυντές Υποδιευθύνσεων. 

1. Οι Διευθυντές των Υποδιευθύνσεων φέρουν βαθμό 
Ταξιάρχου ή Αστυνομικού Διευθυντή. 

2. Οι ανωτέρω έχουν τα ακόλουθα καθήκοντα: 

α. Διευθύνουν, εποπτεύουν, ελέγχουν και συντονίζουν 
τις εργασίες της Υποδ/νσής τους, σύμφωνα με τις εντο¬ 
λές και τις οδηγίες του Διευθυντή της Δ.Α.Ο.Α.. 

β. Κατευθύνουντο προσωπικό της Υποδιεύθυνσής τους 
και παρέχουν σ’ αυτό τις αναγκαίες οδηγίες για την εκτέ¬ 
λεση των καθηκόντων τους, καθορίζοντας προτεραιότη¬ 
τες και οργανώνοντας τον τρόπο εκτέλεσης των εργα¬ 
σιών. 

γ. Κατανέμουν το προσωπικό στα Τμήματα ανάλογα με 
τις ανάγκες τους. 

δ. Συντάσσουν τις εκθέσεις αξιολόγησης των Τμημα- 
ταρχών της Υποδιεύθυνσής τους και γνωματεύουν σ’ 
εκείνες που συντάσσουν αυτοί. 

Άρθρο 12. 

Τμηματάρχες. 

1. ΟιΤμηματάρχεςτωνΤμημάτωντων Υποδιευθύνσεων 
είναι Ανώτεροι Αξιωματικοί. 

2. Οι ανωτέρω έχουν τα ακόλουθα καθήκοντα: 

α. Διευθύνουν, εποπτεύουν, ελέγχουν και συντονίζουν 
τις εργασίες του Τμήματός τους, σύμφωνα με τις εντολές 
και τις οδηγίες του Διευθυντή της Δ.Α.Ο.Α. η της 
Υποδ/νσής τους αντίστοιχα. 

β. Συντάσσουν τις εκθέσεις αξιολόγησης και τα ειδικά 
έντυπα πληροφοριών για τα ουσιαστικά προσόντα του 
προσωπικού του Τμήματός τους. 

γ. Κατευθύνουν και ελέγχουν άμεσα την υπηρεσία του 
Τμήματός τους, ευθυνόμενοι προσωπικά για την κανονική 
και αποτελεσματική διεξαγωγή της. 

δ. Παρέχουν οδηγίες στο προσωπικό του Τμήματός 
τους για την εκτέλεση των καθηκόντων τους, κατανέμο- 
ντας αυτά ανάλογα με τις γνώσεις και τα ιδιαίτερα προ¬ 
σόντα καθενός. 


Άρθρο 13. 

Εποπτεία Δ.Α.Ο.Α. 

1. Η Δ.Α.Ο.Α. εποπτεύεται από : 

α. Το Υπηρεσιακό Εποπτικό Όργανο και 
β. Το Πολιτικό Εποπτικό Όργανο. 

2. Το Υπηρεσιακό Εποπτικό Όργανο συγκροτείται με 
απόφαση του Γ ενικού Γ ραμματέα του Υπουργείου Δημό¬ 
σιας Τάξης και αποτελείται από τους Αρχηγούς της Ελ¬ 
ληνικής Αστυνομίας, του Λιμενικού και Πυροσβεστικού 
Σώματος, το Διευθύνοντα Σύμβουλο της Ο.Ε.Ο.Α. ή εκ¬ 
πρόσωπό του, Ανώτατο Αξιωματικό εκπρόσωπο του 
Γ.Ε.ΕΘ.Α. και τους Γενικούς Διευθυντές ή εξομοιούμε- 
νους με αυτούς των εμπλεκομένων στην ασφάλεια των 
Ολυμπιακών Αγώνων Φορέων. 

Του ανωτέρω Οργάνου προεδρεύει ο Αρχηγός της Ελ¬ 
ληνικής Αστυνομίας και αποστολή αυτού είναι: 

α. Η επίβλεψη της πορείας και η έγκαιρη ολοκλήρωση 
του σχεδιασμού των μέτρων. 

β. Η διευθέτηση θεμάτων που ανακύπτουν μεταξύ των 
εμπλεκομένων στο σχεδίασμά Φορέων. 

γ. Η γνωμάτευση επί των σχεδίων της Δ.Α.Ο.Α. πριν την 
τελική τους έγκριση από τον Αρχηγό της ΕΛ.ΑΣ. 

δ. Η εισήγηση στο Πολιτικό Εποπτικό Όργανο για τη 
διάθεση στη Δ.Α.Ο.Α., του αναγκαίου προσωπικού και 
εξοπλισμού από τους λοιπούς εμπλεκόμενους στην 
ασφάλεια των Ολυμπιακών Αγώνων φορείς. 

ε. Η αποτίμηση των ληφθέντων μέτρων, ύστερα από 
σχετική έκθεση πεπραγμένων που συντάσσει και υποβάλ¬ 
λει η Δ.Α.Ο.Α., μετά τη λήξη των Αγώνων. 

3. Το Υπηρεσιακό Εποπτικό Όργανο της προηγουμένης 
παραγράφου λειτουργεί και ως Συμβούλιο Διαχείρισης 
Κρίσεων, για την αντιμετώπιση εξαιρετικά σοβαρών 
εγκληματικών ενεργειών, συμβάντων ή περιστατικών, τα 
οποία είναι δυνατόν να επηρεάσουν την ομαλή και ασφα¬ 
λή διεξαγωγή των Ολυμπιακών Αγώνων, υπό την προϋπό¬ 
θεση ότι στη σύνθεση αυτού συμμετέχουν, αντί των Γενι¬ 
κών Διευθυντών ή εξομοιουμένων προς αυτούς των 
εμπλεκομένων στην ασφάλεια των Ολυμπιακών Αγώνων 
Φορέων, ο Διευθυντής της Δ.Α.Ο.Α. και εκπρόσωπος της 
Γενικής Γραμματείας Πολιτικής Προστασίας. Επιπλέον 
στην περίπτωση αυτή δεν επιτρέπεται η συμμετοχή προ¬ 
σώπων που δεν έχουν την ιδιότητα κρατικού οργάνου. 

4. Το Πολιτικό Εποπτικό Όργανο συγκροτείται με από¬ 
φαση του Υπουργού Δημόσιας Τάξης και αποτελείται από 
τους Γενικούς ή Ειδικούς Γραμματείς των εμπλεκομένων 
στην ασφάλεια των Ολυμπιακών Αγώνων Υπουργείων, εκ¬ 
πρόσωπο του Υπουργού Εθνικής Άμυνας, καθώς και τον 
Πρόεδρο της Ο.Ε.Ο.Α. ή εκπρόσωπό του. 

Του ανωτέρω Οργάνου προεδρεύει ο Γενικός Γραμμα- 
τέας του Υπουργείου Δημόσιας Τάξης και αποστολή αυ¬ 
τού είναι: 

α. Η γενική εποπτεία του Προγράμματος Ασφάλειας και 
η παρακολούθηση της τήρησης του χρονοδιαγράμματος 
των σχεδίων ασφαλείας. 

β. Η μέριμνα για τη διάθεση στη Δ.Α.Ο.Α. του αναγκαίου 
προσωπικού και εξοπλισμού από τους λοιπούς εμπλεκό¬ 
μενους στην ασφάλεια των Ολυμπιακών Αγώνων φορείς, 
μετά από εισήγηση του Υπηρεσιακού Εποπτικού Οργά¬ 
νου. 

γ. Η λήψη απόφασης, για κάθε ειδικότερο θέμα που 
ανακύπτει κατά την εκτέλεση της αποστολής της 

Δ.Α.Ο.Α., μετά από εισήγηση του Υπηρεσιακού Εποπτι¬ 
κού Οργάνου 

5. Καθήκοντα Γραμματέα των συλλογικών οργάνωντου 
παρόντος εκτελούν Αξιωματικοί της Δ.Α.Ο.Α. 

Άρθρο 14. 

Σχέσεις Δ.Α.Ο.Α. με εμπλεκόμενες Υπηρεσίες και Φορείς 

1. Η εμπλοκή όλων των αρμοδίων Υπηρεσιών και Φορέ¬ 
ων στο σχεδίασμά και λήψη των μέτρων, προ και κατά τη 
διάρκεια των Ολυμπιακών Αγώνων, γίνεται με ευθύνη της 
Ελληνικής Αστυνομίας, όπως προβλέπεται στην παρ. 2 
του άρθρου 5 του Ν.2833/2000. Οι σχέσεις της Δ.Α.Ο.Α. 
μετηνΟ.Ε.Ο.Α. ρυθμίζονται από επιμέρους Μνημόνιο Συ- 
ναντίληψης και Συνεργασίας μεταξύ Ο.Ε.Ο.Α. και του 
Υπουργείου Δημόσιας Τάξης. Στα πλαίσια του συντονι¬ 
σμού της ολυμπιακής προετοιμασίας, η Δ.Α.Ο.Α. ενημε¬ 
ρώνει την Ειδική Γραμματεία Ολυμπιακών Αγώνων του 
Υπουργείου Πολιτισμού σχετικά με τις δράσεις της κα¬ 
θώς και σχετικά με τη συνεργασία της με τους εμπλεκό¬ 
μενους φορείς και υπηρεσίες. 

2. Η εμπλοκή των ως άνω Υπηρεσιών και Φορέων πραγ¬ 
ματοποιείται με βάση την καθ' ύλην και κατά τόπο αρμο- 
διότητά τους, όπως αυτές ειδικότερα προσδιορίζονται 
απάτην ανάλυση και εκτίμηση των κινδύνωνπου απειλούν 
τους Ολυμπιακούς Αγώνες και τις απαιτήσεις ασφαλείας 


που δημιουργούνται. Το επίπεδο εμπλοκής κάθε Υπηρε¬ 
σίας και Φορέα καθορίζεται από το Διευθυντή της 
Δ.Α.Ο.Α., κατόπιν εγκρίσεως του Υπηρεσιακού και του 
Πολιτικού Εποπτικού Οργάνου. 

3. Η Δ.Α.Ο.Α. διατηρεί τη δυνατότητα να σχεδιάζει δια¬ 
δικασίες που θεωρεί απαραίτητες για την αποτελεσματι¬ 
κή εκπλήρωση της αποστολής της. 

Άρθρο 15. 

Έναρξη ισχύος 

1. Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

2. Στον Υπουργό Δημόσιας Τάξης αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 14 Μαρτίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΓΙΑΝΝΟΣ ΠΑΠΑΝΤΩΝΙΟΥ ΜΙΧΑΛΗΣΧΡΥΣΟΧΟΪΔΗΣ 

ΠΟΛΙΤΙΣΜΟΥ 

ΕΥΑΓΓΕΛΟΣ ΒΕΝΙΖΕΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΐΙρ: νννννν.θ ΐ.0Γ 
Θ-ΙΤΙ3Ν: ννθΟίΠΗδίΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Γούναρη και Εθν. Αντίστασης 




Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

5248 785 

ΛΑΡΙΣΑ - Διοικητήριο Τ.Κ. 411 10 

(041) 597449 

Εγγραφή Συνδρομητών Φ.Ε.Κ. και 


ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 

(081) 396 223 



ΛΕΣΒΟΣ - Πλ. Κωνσταντινουπόλεως 




Τ.Κ. 811 00 Μυτιλήνη 

(0251) 46 888/47 533 



ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιγο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (βσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 

Σε μορφή Οϋ: 


Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 βυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθγπθΙ 


Τεύχος 


Κ.Α. 


Ε. Προϋπολογισμού 
2531 


Κ.Α.Ε. εσόδου 
υπέρΤΑΠΕΤ 3512 


Κ.Α.Ε. Προϋπολογισμού Κ.Α.Ε. εσόδου 
2531 υπέρΤΑΠΕΤ 3512 



δρχ- 

ΘΙΙΓΟ 

δρχ- 

ΘΙΙΓΟ 

δρχ- 

ΘΙΙΓΟ 

δρχ- 

ΘΙΙΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 ουίΌ) ανά έτος παλαιότητας. 


I Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

II Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙβτηΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























